कक्राझार सहरनि साखाथि 7 कि:मि जानथायाव थानाय मिथिंगाजों बुंफबनाय हाजो जायखौ बयबो मिथिगौ बाउखुंग्रि हाजो होन्नानै। बेयाव दं दांदुपुर अन्थाय गुफुर आरो सिख्रि सिख्लानि आगान। गोदो-गोदाय आजै- आजौमोननि समनिफ्रायनो गोजाम बोसोरा जोबनाय लोगो- लोगो गोदान बोसोर बैसागु बोथोरा सौफैब्लानो गोदान बोसोर बैगागु बोथोरखौ बरायनायजों लोगोसे गोदान बोसोर जागाय जेन्ननाय समाव बाउखुंग्रि हाजोआव गाखोना हाजो बोराय- हाजो बुरै आरो हाजो खर’नि अन्थाय थाफायाव धुप-धुना फिथाइ- सामथाय लानानै इसोरनाव आरज गाबो।